Ιωάννης Κομνηνός (παρακοιμώμενος)

Ο **Ιωάννης Κομνηνός Μελισσηνός**  ( – μετά το 1118) ήταν Ρωμαίος (Βυζαντινός) αριστοκράτης και αξιωματούχος.

## Βιογραφία
Γεννήθηκε , και ήταν το μόνο γνωστό παιδί του *[[Καίσαρας|Καίσαρα]]* Νικηφόρου Μελισσηνού Βούρτζη και τής συζύγου του Ευδοκίας Κομνηνής, της μεγαλύτερης αδελφής του Αυτοκράτορα των Ρωμαίων  Αλεξίου Α΄ Κομνηνού (βασ. 1081–1118 ). 

Η ζωή του είναι σχετικά άγνωστη. Νυμφεύτηκε γύρω στο 1090, αλλά ούτε το όνομα, ούτε η καταγωγή, ούτε άλλες λεπτομέρειες για τη σύζυγό του είναι γνωστές.  Όταν ο Νικηφόρος Μελισσηνός Βούρτζης απεβίωσε το 1104, ο Ιωάννης κληρονόμησε τα μεγάλα κτήματα τού πατέρα του γύρω από τη Θεσσαλονίκη, αλλά είναι άγνωστο αν κληρονόμησε και τη διακυβέρνηση τής πόλης, όπως ο πατέρας του πριν από αυτόν.  Κατά τα άλλα, η ζωή του κατά τη διάρκεια τής βασιλείας του Αλεξίου Α' είναι άγνωστη. 

Όταν ο Αλέξιος Α΄ απεβίωσε το 1118, προφανώς υποστήριξε τη διαδοχή τού μεγαλύτερου γιου του, Ιωάννη Β΄ Κομνηνού (βασ. 1118–1143 ) ενάντια στους ισχυρισμούς τής αδελφής του Άννας Κομνηνής. Ως αποτέλεσμα, όταν ο Ιωάννης Β' στέφθηκε Αυτοκράτορας, ο Ιωάννης προήχθη σε *[[Παρακοιμώμενος|παρακοιμωμένο]],* και διορίστηκε συν-επικεφαλής της διοίκησης μαζί με τον εξάδελφό του, τον *[[Πρωτοβεστιάριος|πρωτοβεστιάριο]]* Γρηγόριο Ταρωνίτη.   Ωστόσο σύμφωνα με τον Νικήτα Χωνιάτη, μόλις ανέλαβε τα καθήκοντά του, ο Ιωάννης «άσκησε το αξίωμά του χωρίς περιορισμούς, συμπεριφερόμενος με πομπώδη και ιδιαίτερη αλαζονεία», και απολύθηκε γρήγορα.   Δεν αναφέρεται πλέον στις πηγές έκτοτε. 

## Τέκνα και απόγονοι
Πληροφορίες για τα παιδιά του σώζονται μόνο σε πολύ μεταγενέστερες πηγές: Ο Γεννάδιος Σχολάριος τον 15ο αι. αναφέρει ότι είχε δύο γιους, τον Νικηφόρο και τον Αλέξιο Κομνηνό Μελισσηνό, ενώ μόνο ο τελευταίος αναφέρεται από τον μελετητή του 16ου αι. Ψευδο-Σφραντζή.  Σύμφωνα με τον Σχολάριο, ο Νικηφόρος στάλθηκε για να καταστείλει μία αντιρωμαϊκή (αντιβυζαντινή) εξέγερση στη Νάπολη με επικεφαλής κάποιον Ρογήρο Ναβάρδο, αλλά απέτυχε, και από φόβο τιμωρίας παρέμεινε εκεί. Ο Σχολάριος υποστηρίζει ότι αυτός νυμφεύτηκε την αδελφή του Ρογήρου, και έγινε γενάρχης δύο οικογενειών, των Κομνηνάτων και των Μελισσών, αλλά όπως επισημαίνει ο Κωνσταντίνος Βάρζος, δεν σώζονται πληροφορίες γι' αυτές τις οικογένειες.  Ο Αλέξιος, από την άλλη πλευρά, μπορεί να υπηρέτησε ως *[[Μέγας δουξ|μέγας δούκας]]* (ναύαρχος) του Ρωμαϊκού (Βυζαντινού) ναυτικού,  και νυμφεύτηκε μία κυρία, η οποία σύμφωνα με τον Ψευδο-Σφραντζή ήταν μέλος της οικογένειας Στρατηγόπουλου. Ο Ψευδο-Σφραντζής και ο Σχολάριος δίνουν διαφορετικές αναφορές για τον αριθμό και τα ονόματα των γιων του Αλεξίου: σύμφωνα με την πρώτη αναφορά, είχε μόνο έναν γιο, τον Θεοδόσιο, πατέρα του *Καίσαρα* Αλέξιου Στρατηγόπουλου και του Μιχαήλ Στρατηγόπουλου· η δεύτερη δίνει τρεις γιους, τον Θεοφύλακτο, τον Μιχαήλ και τον Νικόλαο, εκ των οποίων ο Θεοφύλακτος ήταν ο πατέρας τού Θεοδοσίου και παππούς του *Καίσαρα*. 

## Αναφορές

## Πηγές
* Guilland, Rodolphe (1967). "Le Parakimomène". Recherches sur les institutions byzantines, Tome I (in French). Berlin: Akademie-Verlag. pp. 202–215.
* Magoulias, Harry J., ed. (1984). O City of Byzantium: Annals of Niketas Choniatēs. Detroit: Wayne State University Press. ISBN 978-0-8143-1764-8.
* Varzos, Konstantinos (1984). Η Γενεαλογία των Κομνηνών [The Genealogy of the Komnenoi] (PDF) (in Greek). Vol. A. Thessaloniki: Centre for Byzantine Studies, University of Thessaloniki. OCLC 834784634.

Κατηγορία:Παρακοιμώμενοι
Κατηγορία:Οικογένεια Μελισσηνών
Κατηγορία:Βυζαντινοί του 12ου αιώνα